laion/Wikipedia-Exotic huggingface dataset:
נקודת קתרינה

נקודת קתרינה או קתרינה פוינט, (באנגלית: Catharina Point), המכונה גם נקודת וארולי או וארולי פוינט (באנגלית: Varoli Point), היא לשון יבשה סלעית המהווה את הקצה הצפוני של רוברט איילנד ב איי שטלנד הדרומיים, באנטארקטיקה. נקודת קתרינה היא הצד הצפון-מזרחי של הכניסה למפרצון נבסטינו. לשון היבשה פורצת 1.5 קילומטרים צפונה לתוך מעבר דרייק. נקודת קתרינה ממוקמת 7.24 קילומטרים צפונית-מזרחית מפורט ויליאם ; נקודת קתרינה ממוקמת 2.08 קילומטרים צפונית-מזרחית מנקודת האמר ; נקודת קתרינה ממוקמת 5.27 קילומטרים מערבית - צפון-מערבית מנקודת ניואל. האירופאים הראשונים שהגיעו לאזור נקודת קתרינה, היו צידי כלבי ים, שהגיעו לאזור בתחילת המאה ה-19. אזור לשון היבשה מופה לראשונה על ידי סוקרים צ'ילאנים בשנת 1951, מיפוי נוסף, נעשה על ידי סוקרים צ'יליאנים בשנת 1971, סוקרים בריטים מיפו את האזור בשנת 1962, ולאחר מכן בשנת 1968; סוקרים בולגרים מיפו את האזור בשנת 2009. לשון היבשה נקראת על שם ספינת ציד כלבי הים האמריקנית "קתרינה", אשר הפליגה באיי שטלנד הדרומיים, בפיקודו של קפטן ג'וזף הנפילד בקיץ האנטארקטי שבשנים 1820 – 1821. תצלום לוויין של אזור הנקודה, תוך סימון אתרים נוספים באזור באתר copernix
המשרד לשינוי אקלים (פקיסטן)

המשרד לשינוי אקלים של פקיסטן הוא משרד ממשלתי המהווה חלק מממשלת פקיסטן. המשרד שהוקם בשנת 2017 עוסק בנושאי הקשורים לשינוי אקלים בפקיסטן. השרה הנוכחית היא שרי רחמן. במשרד פועלים מספר אגפים: אגף אדמיניסטרטיבי – במשרד מועסקים 173 עובדים. האגף עוסק בניהול הסגל מהבחינה האדמיניסטרטיבית. אגף פיננסי - פועל לתיאום ומימון של פרויקטים בנושאי שינוי אקלים באמצעות שיתופי פעולה עם ממשלות וסוכניות של האו"ם. אגף פיתוח - אחראי על ענייני מדיניות הנוגעים לתוכניות פיתוח. אחראי לתכנון לוחות זמנים ולמעקב אחר ביצוע התוכניות בפועל. אגף איכות הסביבה - מתמקד בחקיקה סביבתית בנושאים חוצי גבולות (בין מחוזות, נושאים אזוריים ונושאים בין-לאומיים). האגף מתמקד גם בנושאים של פיתוח ב-קיימא, מים, תברואה ועיור בר-קיימא. האגף אחראי להסכמים רב-צדיים, כולל אמנת המסגרת של האו"ם ואמנת קיוטו. אגף היערות - עוסק במדיניות לאומית, תוכניות, אסטרטגיות ותוכניות לגבי אקולוגיה, ייעור, חיות בר, מגוון ביולוגי ומדבור. אגף לשיתוף פעולה בינלאומי - האגף הוקם בשנת 2005, עוד בטרם הקמת המשרד הממשלתי. עוסק בתיאום עם סוכנויות סביבתיות בינלאומיות בנושא שינויי אקלים ונושאים סביבתיים, מייצג את פקיסטן בפורומים בינלאומיים העוסקים באמנות ובפרוטוקולים עליהם חתומה המדינה על מנת לעמוד בהתחייבויות בינלאומיות. בנוסף, מנסה האגף לגייס תמיכה בינלאומית לטיפול בשינויי אקלים/נושאים/יוזמות הקשורות לסביבה בפקיסטן. אתר האינטרנט הרשמי של המשרד לשינוי אקלים (באנגלית) המשרד לשינוי אקלים, ברשת החברתית פייסבוק המשרד לשינוי אקלים, ברשת החברתית אקס (טוויטר) Climate Finance Unit, באתר המשרד Development Wing, באתר המשרד Environment Wing, באתר המשרד Forestry Wing, באתר המשרד International Cooperation Wing, באתר המשרד ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המשרד לשינוי אקלים (פקיסטן)".
הרחק מהיעדרו (סרט)

הרחק מהיעדרו הוא סרט קולנוע ישראלי, קופרודוקציה ישראלית-צרפתית-גרמנית משנת 2014 בבימויה של קרן ידעיה, עם מעיין תורג'מן, צחי גראד ויעל אבקסיס בתפקידים הראשיים. התסריט נכתב על ידי קרן ידעיה והוא מבוסס על הרומן "הרחק מהיעדרו" של הסופרת הישראלית שז. העלילה מתרכזת בגילוי עריות בן אב לבתו, הם חיים יחד במערכת יחסים אכזרית ואלימה. הסרט התקבל לפסטיבל הקולנוע בקאן שם הוקרן במסגרת "מבט מסוים" (Un Certain Regard), קרן ידעיה הייתה מועמדת לפרס חג'אג לסרט העלילתי הטוב ביותר בפסטיבל הקולנוע ירושלים. לסרט אין פסקול מוזיקה מקורית. יש בו קטעים קשים לצפייה של יחסי מין בין אב ובתו ושל אונס קבוצתי. תמי (מעיין תורג'מן), היא בחורה בתחילת שנות העשרים שלה המתגוררת בדירה אחת ביחד עם אביה משה (צחי גראד) כבן 60. הסרט מתחיל בתיאור חיי השגרה שלהם בבית. תמי מצחצחת שיניים, מורחת לק על הציפרנים, מנקה את הדירה ומכינה אוכל לאביה. השגרה נראית בהתחלה נורמלית אבל כעבור זמן קצר נחשפת האמת הקשה והחולנית. משה מקיים יחסי מין עם בתו. הוא כופה את עצמו עליה, מכה אותה ומתעלל בה פיזית, מילולית ומינית. תמי משמשת לו כשפחת מין. היא שונאת אותו, חותכת בעורה את המילה "תמות" אך מצד שני היא כנועה ותלותית ומוכנה לספק לו את כל בקשותיו המיניות. היא אינה עובדת וסגורה כל היום בדירה. למרות שנאתה לאביה היא מפתחת בו תלות וחווה משבר קשה כאשר משה מביא לליל הסדר את המאהבת שלו, איריס (טל בן בינה). כשמשה ואיריס מתנים אהבים בורחת תמי והולכת לחוף תל אביב שם היא פוגשת בחבורת נערים שמקבלים אותה אליהם, נותנים לה לשתות אלכוהול וכשהיא שתויה ללא שליטה הם מקיימים אתה יחסי מין על החוף. כשתמי מתעוררת היא מבחינה שתיקה עם הטלפון אבד. היא מסתובבת מיואשת בין האנשים בחוף ושואלת על התיק שלה אך ללא תועלת. לבסוף היא פוגשת בשוקי (יעל אבקסיס) שמרחמת עליה, לוקחת אותה לדירתה ומאפשרת לה להתאושש. למרות הסבל שהיא חוותה מאביה, היא מתקשרת אליו ולאחר שהוא מודיע לה כי זרק את איריס היא מסכימה לחזור אליו, מוסרת לו את הכתובת והוא מגיע ומסיע אותה לדירתם. למרות שאיריס כבר איננה, הוא ממשיך בהתעללות פיזית ומינית והיא בורחת שוב לשולי. היא מקיאה כל הזמן ושולי חושדת שהיא בהריון. תמי חולמת שמשה מקבל את הבשורה בהתלהבות, נולדת להם בת והם מקיימים חיי משפחה למופת. היא חוזרת למציאות כשאביה מגיע שוב ומחזיר אותה לדירתם. הוא מתלהב מהעובדה שהיא בהיריון ומודיע כי יעברו ללוס אנג'לס ששם לא מכירים אותם ויקימו שם משפחה. רק אז מתפכחת תמי, רצה לשולי ובסיום רואים את שולי מבקרת אותה בבית חולים לאחר הפלה. "הרחק מהיעדרו", במסד הנתונים הקולנועיים IMDb (באנגלית) "הרחק מהיעדרו", באתר AllMovie (באנגלית) "הרחק מהיעדרו", באתר ספר הקולנוע הישראלי "הרחק מהיעדרו", באתר Metacritic (באנגלית) "הרחק מהיעדרו", באתר אידיבי "הרחק מהיעדרו", במסד הנתונים הקולנועיים KinoPoisk (ברוסית) "הרחק מהיעדרו", במיזם "אישים" לתיעוד היצירה הישראלית קדימון להרחק מהיעדרו, באתר יוטיוב
בעיטת מספריים

האם התכוונתם ל... בעיטת מספריים (כדורגל) – סוג של בעיטה בכדורגל בעיטת מספריים (אמנויות לחימה) – בעיטת מספריים באמנויות לחימה
האטצ'ר

האם התכוונתם ל... האטצ'ר (טריצרטופס) – שלד טריצרטופס שמוצג בסמית'סוניאן ג'ון בל האטצ'ר – פלאונטולוג אמריקאי טרי האטצ'ר – שחקנית אמריקאית
כריסטיאן בראון

כריסטיאן ניקולאס בראון (באנגלית: Christian Nicholas Braun; נולד ב-17 באפריל 2001) הוא כדורסלן אמריקאי המשחק בעמדת הקלע בדנוור נאגטס. בראון גדל בקנזס והיה שותף לשלוש זכיות רצופות של התיכון שלו באליפות המדינה בכדורסל. הוא בחר לשחק בקבוצת הכדורסל של אוניברסיטת קנזס. בעונתו הראשונה בקבוצה העמיד ממוצעים של 5.3 נקודות ו-2.9 ריבאונדים למשחק. ב-27 בנובמבר 2020 רשם שיא קריירה של 30 נקודות, והוסיף תשעה ריבאונדים וארבע חטיפות בניצחון קבוצתו 94–72 על סנט ג'וזף. בעונתו השנייה בקבוצה העמיד ממוצעים של 9.7 נקודות ו-5.2 ריבאונדים למשחק. בעונת 2021/2022 זכה עם קבוצתו בטורניר אליפות המכללות בכדורסל, ובמשחק הגמר רשם 12 נקודות ו-12 ריבאונדים. במהלך האחרון של המשחק חסם זריקת שלשה של קיילב לאב והבטיח את ניצחון קבוצתו. ב-25 במאי 2022 הכריז כי יירשם לדראפט 2022 ב-NBA ולא ימשיך באוניברסיטה. בדראפט נבחר בראון בבחירה ה-21 על ידי דנבר נאגטס. בעונת 2022/2023 ב-NBA שיחק 76 משחקים, בהם העמיד ממוצעים של 4.7 נקודות, 2.4 ריבאונדים ו-0.8 אסיסטים ב-15.5 דקות למשחק. הוא זכה עם דנוור באליפות אותה עונה. הוא אחד מחמישה שחקנים בלבד בהיסטוריה של ארצות הברית אשר זכו ברצף באליפות ה-NCAA ולאחריה באליפות ה-NBA - האחרים הם מג'יק ג'ונסון, ביל ראסל, הנרי ביבי ובילי תומפסון. מדיה וקבצים בנושא כריסטיאן בראון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Sam Lance | @samlance_, KU men's basketball guard Christian Braun looks to make impact, build on freshman season, The University Daily Kansan (באנגלית) Staff Writer, Small ball, Christian Braun help KU basketball race past Saint Joseph’s 94-72, The Topeka Capital-Journal (באנגלית אמריקאית) Zac Boyer, Christian Braun's big stop helps Kansas hold off North Carolina for title, KUsports.com, ‏2022-04-05 (באנגלית) KU's Braun to enter draft but maintain eligibility, ESPN.com, ‏2022-04-24 (באנגלית) Former Jayhawk Christian Braun to remain in NBA Draft, FOX 4 Kansas City WDAF-TV | News, Weather, Sports, ‏2022-05-25 (באנגלית אמריקאית) Nuggets Sign Braun and Watson, www.nba.com (באנגלית)
שולה אינגרמן

שולה (שולמית) אינגרמן (5 במאי 1917 – 28 באוגוסט 2016) הייתה מומחית בפענוח כתבי-סתר ביחידת המודיעין ש"י (לימים 8200) וכלת פרס ביטחון ישראל. נולדה למשפחה ליטאית מפוניבז'. הוריה הם הרב מרדכי הלפרין וחוה-חיינה לבית שיינזון. לזוג נולדו שש בנות ובן אחד. שולמית הייתה הבת השלישית. המשפחה עלתה לארץ בכ"ב חשוון תרפ"ג (1922). לאחר זמן קצר השתקעה בהרצליה. שולמית סיימה את המחזור הראשון של בית הספר היסודי ויצמן ואת לימודי התיכון בגימנסיה "הרצליה". היא התגייסה להגנה ושירתה כאלחוטנית ביחידת הקשר "הגדעונים". שם נתגלה כשרונה בפענוח מסרים מוצפנים, כאשר תוך כדי רישום האותות המוצפנים הייתה רושמת בצדם כבר את פענוחם. אחרי מלחמת השחרור החלה לעבוד כאזרחית עובדת צה"ל בפענוח כתבי-סתר. במשך שנים עמדה בראש מדור שבירת צפנים. בשנת 1961 קיבלה את פרס ביטחון ישראל ביחד עם צוות המונה שמונה חברים, בו הייתה האישה היחידה. יצאה לגמלאות בשנת 1982. בעלה היה יעקב אינגרמן, אותו הכירה ביחידה בה עבדה, ויחד עמו זכתה בשנת 1961 בפרס ביטחון ישראל. בתה היא ענת מטר, ונכדה הוא חגי מטר. שולמית ואחותה מרים בפרדס של המשפחה בהרצליה שבט שיינזון – משפחת אמה של שולה פרס ביטחון ישראל 1961 מדיה וקבצים בנושא שולה אינגרמן בוויקישיתוף הוענקו פרסי בטחון ישראל, באתר מעריב, ‏12/5/1961 רשימת 'הגדעונים' לדורותיהם הוענקו פרסי ביטחון ישראל, מעריב, 12 במאי 1961, עמוד 2
זאב חיימוני

זאב חיימוני היה לוחם הפלי"ם והפלמ"ח וראש המועצה המקומית השני של ערד בין 1965 ל-1967. נולד בריו דה ז'ניירו ב-11 באפריל 1930 לאברהם משה חיימוני (לייבמן), יליד ורשה, ולבתיה לבית פטרנק, ילידת צפת. הוריו היגרו לברזיל מארץ ישראל. ב-1935 שבה המשפחה לארץ, והשתקעה בתל אביב. זאב הצטרף לקן הימי של השומר הצעיר. בשנת 1947 הצטרף לפלי"ם, והיה שותף בהבאת מעפילים מהאוניות לחוף. בהמשך הצטרף לגדוד הרביעי ("גדוד הפורצים") של חטיבת הראל, והשתתף בקרבות בסביבות קריית ענבים, בגבעת הרדאר וברובע היהודי במלחמת העצמאות. לאחר הקמת צה"ל הצטרף לחיל הים, שם שרת בסדיר ובמילואים. כשהשתחרר מהצבא הצטרף לקיבוץ ניר עוז. לאחר נישואיו עזב את הקיבוץ ועבר לקריית גת ועבד במועצה האזורית בני שמעון. עם הקמת העיירה ערד עבר להתגורר בה ועמד בראש סניף מפ"ם המקומי. הוא עבד כמחסנאי בחברת "קייזר" שבנתה סכרים בים המלח. נבחר לוועד היישוב, וכשהוקמה המועצה המקומית נבחר כחבר המועצה. בשנת 1965, בעקבות התפטרותו של ראש המועצה יצחק פונדק, המליץ "החוג לקידום ערד" העל-מפלגתי למליאת המועצה לבחור בו לתפקיד, ובנובמבר של אותה שנה המליאה בחרה בו לתפקיד ראש המועצה. במהלך כהונתו פעל לכינון מועצה דתית בערד, חרף התנגדות של גורמים שונים בעיר, ובהם "הוועד הדתי" של ההסתדרות. מתנגדיו העלו טענות קשות על התנהלותו ועל הלגיטימיות של המועצה בראשותו, ודרשו ממשרד הפנים לקיים בחירות חוזרות. באוגוסט 1967 הצביעו חמישה מתוך שמונת חברי המועצה על הדחתו, אך ההדחה לא יצאה אל הפועל בשל היעדר רוב חוקי. תומכי ההדחה הגישו עתירה לבג"ץ למתן צו על תנאי שיכריח את חיימוני להתפטר, אך מכיוון שזמן קצר לאחר מכן היו אמורות ממילא להתקיים בחירות, הורה השופט משה לנדוי למשוך את העתירה. עם זאת, חיימוני לא התמודד באותה מערכת בחירות. לאחר סיום תפקידו עמד בראשות הסניף של האגודה למען החייל בערד, ולפרנסתו ניהל בשותפות מוסך לציוד מכני הנדסי כבד. הוא נהג להרצות בבתי הספר בערד על חוויותיו ממלחמת העצמאות. עסקיו לא צלחו, והוא מצא את עצמו מובטל. רצונו להתפרנס בכוחות עצמו ולא להיות תלוי בדמי אבטלה הוביל אותו לנסות את מזלו בחו"ל. הוא היגר לארצות הברית ב-1984, שם ניהל תחנת דלק. נפטר לאחר מחלה ב-13 באוגוסט 1990. הובא למנוחות בבית הקברות בערד. ב-1994 זכה באות יקיר העיר ערד. היה נשוי לשרה לבית קאשי (נפטרה ב-1999), ואב לשלוש בנות. חיימוני זאב, אתר הפלמ"ח ראשי העיר ומקימים, אתר עיריית ערד. קברו באתר BillionGraves. אילן היוחסין של זאב חיימוני באתר Geni. בחירת יו"ר המועצה בערד - הערב, מעריב, 25 בנובמבר 1965 נצחון לרשימת פונדק בבחירות הראשונות בערד, מעריב, 5 בינואר 1965 זאב חיימוני - יו"ר המועצה המקומית בערד, הצופה, 28 בנובמבר 1965 חיים פיקרש, אווירה עכורה בערד, הצופה, 6 בספטמבר 1967 בחירות בערד מייד תובעת סיעת המערך, למרחב, 20 בספטמבר 1966 חיימוני ישאר יו"ר מועצת ערד למרות ה"הדחה", מעריב, 8 באוגוסט 1967 שלמה גבעון, שבע רשימות "מסתערות" על ערד, מעריב, 25 בספטמבר 1967
גאורג לייברנדט

ד"ר גאורג לייברנדט (בגרמנית: Georg Leibbrandt;‏ 6 בספטמבר 1899 – 16 ביוני 1982) היה ביורוקרט ודיפלומט גרמני נאצי. הוא מילא תפקידים מובילים במדיניות חוץ במשרד החוץ של המפלגה הנאצית (APA) ובמשרד הרייך לשטחים המזרחיים הכבושים (RMfdbO) כמומחה לנושאים הקשורים לברית המועצות. השתתף בוועידת ואנזה. בתקופה שלאחר המלחמה נפתחו הליכים פליליים נגדו, אך התיק נסגר בסופו של דבר. לייברנדט נולד להורים גרמנים אתניים בהופנונגסטל (כיום צבריקובה, אוקראינה), ליד אודסה, בנפת זבריקובו שבמחוז חרסון של האימפריה הרוסית. בגיל צעיר היגר לגרמניה לצורך לימודיו. ב-1918 למד לייברנדט תאולוגיה בגרמניה, וגם לקח שיעורים בפילולוגיה והיסטוריה, בשנת 1927 הוענק לו תואר דוקטור. הוא נסע רבות לברית המועצות בין השנים 1926–1929. מטרת ביקוריו היו חקר התפתחות המושבות הגרמניות באזור חוף הים השחור, ואיסוף מידע היסטורי. כתוצאה מעבודתו יצא לאור בגרמניה ספר על תנועת המהגרים של הגרמנים. ללייברנדט היה כישרון לשפות, אשר יחד עם מלגת רוקפלר, אפשרו לו לחדש את לימודיו בפריז ובארצות הברית בין השנים 1931–1933. בהיותו בארצות הברית שמר באופן פעיל על קשר עם גרמנים מרוסיה שגם היגרו לאמריקה. לייברנדט קיבל בשנת 1933 את בקשתו של אלפרד רוזנברג לחזור לגרמניה, והצטרף למפלגה הנאצית באותה שנה. לאחר מכן מונה למנהל החטיבה המזרחית של משרד מדיניות החוץ של המפלגה הנאצית. לייברנדט הופקד גם על התעמולה האנטי-סובייטית והאנטי-קומוניסטית. עם הפלישה לברית המועצות והקמת המשרד לשטחים הכבושים במזרח, בחר רוזנברג בלייברנדט לנהל את המחלקה המדינית. לפיכך, לייברנדט הפך לקשר אל קבוצות המהגרים האוקראיניות, הקווקזיות, הרוסים ואחרות. לייברנדט השתתף בוועידת ואנזה כמייצג (יחד עם אלפרד מאייר) את המשרד לשטחים הכבושים במזרח. בקיץ 1943, מסיבות לא ידועות, הוא הפסיק את תפקידו במשרד והצטרף לצי הגרמני. לייברנדט הוחזק במעצר על ידי בעלות הברית מ-1945 עד מאי 1949. בינואר 1950 הוא הואשם רשמית במעורבות בהשמדת יהודים, אך ב-10 באוגוסט 1950 נדחה התיק נגדו, והוא שוחרר ממעצר. לאחר מכן חזר לאמריקה וחידש את לימודיו בנושא הגרמנים-הרוסים, ותרם ממומחיותו לאגודת הגרמנים מרוסיה (Landsmannschaft der Deutschen aus Russland) עד מותו בבון ב-16 ביוני 1982. בשנת 1979 נאסר על לייברנדט להיכנס לארצות הברית על ידי מחלקת המשפטים ומחלקת המדינה האמריקאית, בשל השתתפותו ברצח מאות אלפי יהודים, בתפקידו כראש החטיבה המדינית של משרד הרייך למזרח הכבושים. ללייברנדט יש בן באותו השם, המתגורר בברלין. מדיה וקבצים בנושא גאורג לייברנדט בוויקישיתוף
סתלבט בקיבוץ

"סתלבט בקיבוץ" הוא סינגל של להקת פול טראנק ביחד עם הראפר הישראלי ג'ימבו ג'יי. השיר יצא לאור ב־11 בפברואר 2022, כסינגל מתוך אלבום האולפן השלישי של פול טראנק, "ממותה". השיר היה ללהיט ונבחר לשיר השנה לשנת ה'תשפ"ב של גלגלצ ורדיו תל אביב. את השיר כתבו ג'ימבו ג'יי וגל ניסמן והלחינו ניסמן וזהר ברזילי. השיר הופק על ידי אריאל קשת וברזילי ועובד על ידי ניסמן וברזילי. ניסמן סיפר כי מגוריו בקיבוץ בדרום הביאו את הרצון לכתוב שיר על ההווי בקיבוץ. במהלך הכתיבה פנה ניסמן לג'ימבו ג'יי לסיוע בכתיבת השיר. הווידאו קליפ צולם בקיבוץ רוחמה שבצפון הנגב. לקליפ הם השתמשו במגוון חפצים ובעלי מקצוע שונים כמו: קלנועית, ארגז בירות, חברת מוניות ושליח פיצה. במסגרת המצעד השנתי של גלגלצ, ביצע תמיר גרינברג יחד עם הגבעטרון גרסת כיסוי לשיר המשלב קטעים בעברית ואנגלית. בנוסף בוצעה גרסת כיסוי על ידי ג'יין בורדו לשיר. בן שלו, בהתחלה חשבתי שג'ימבו ג'יי ו"פול טראנק" גזענים. עד ששמעתי את השורה על האסי, באתר הארץ, 19 ביוני 2022 מילות השיר "סתלבט בקיבוץ", באתר שירונט איך עשו את - סתלבט בקיבוץ, סרטון בערוץ "גלגלצ, הערוץ הרשמי", באתר יוטיוב (אורך: 07:45) אריאל פייגלין, שיר חדש: "אוהב לגור בחור ולקרוא לו מרכז העולם", באתר ערוץ 7, 15 במאי 2022 מערכת mako מוזיקה, ‏"ואז הייתה הנקמה שלנו": מה קרה כשתמיר גרינברג שר עם הגבעטרון?, באתר ‏מאקו‏, 5 בספטמבר 2022 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
פינמרקסווידה

פינמרקסווידה (בנורווגית: Finnmarksvidda, בסאמית צפונית: Finnmárkkoduottar) היא הרמה הגדולה ביותר בנורווגיה. שטחה, המסתכם ב-22,000 קמ"ר, מהווה כ-36% משטח מחוז פינמרק בו היא נמצאת. הרמה נמצאת מצפון לחוג הארקטי וידועה כמולדת הסאמים ועדרי האיילים אותם הם מגדלים. הסאמי עדיין משתמשים במחסות שבטונדרה של פינמרקסווידה כשהם רועים שם בחורף את עדרי האיילים שלהם. המרחק בפינמרקסווידה מאלטה בקצה המזרחי לחצי האי ורנגר (אנ') בקצה המערבי הוא 300 ק"מ, וכך גם המרחק בין צפון הרמה לדרומה, שחודר לשטח פינלנד. פינמרקסווידה נמצאת בגובה של 300–500 מטרים מעל פני הים. פינמרקסווידה מתאפיינת בגבעות נמוכות, יערות עצי ליבנה, יערות אורנים, ביצות ואגמים קפואים. הסלעים בה הם בעיקר מתקופת הפרקמבריון. הנוף השטוח נוח להיווצרות אגמים רדודים ונהרות בשיפוע נמוך ובעלי יובלים רבים. ייתכן כי חלק מהאגמים העגולים בפינמרקסווידה הם שיירים של פינגואים (אנ') (גבעות בעלות כיפת קרח באזורי קפאת-עד) שהתפתחו בתקופות קרות (אנ') ביציאה האחרונה מתקופת קרח (אנ'). הפארק הלאומי אוורה אנאריוקה (אנ') (משילוב של סאמית ונורווגית: "נהר אנארי העליון") נפתח בדרום מזרח פינמרקסווידה ב-1976, על שטח של 1409 קמ"ר. . האקלים בפינמרקסווידה הוא אקלים תת-ארקטי עם חורפים קרים מאוד: הטמפרטורה בה יכולה לצנוח מתחת ל-40 מעלות צלזיוס מתחת לאפס, עם שיא נורווגי רשמי של 51.4 מעלות מתחת לאפס שנמדדו בקאראשוק ב-1.1.1886. בקאראשוק נמדדו גם 32.4 מעלות צלזיוס ביולי, ולפיכך הפרש הטמפרטורות בה נדיר ביחס לשאר אירופה. הטמפרטורה הממוצעת בחודש ינואר היא 17.1- מעלות צלזיוס, והטמפרטורה הממוצעת בחודש יולי היא 13.1 מעלות צלזיוס. כמות המשקעים היא 336 מ"מ בלבד. הטמפרטורה הממוצעת השנתית היא 2.4- מעלות צלזיוס, והיא הטמפרטורה הממוצעת השנתית הקרה ביותר בנורווגיה למעט באזורים הגבוהים בהרים, וקרה יותר מהטמפרטורה הממוצעת השנתית באי יאן מאיין ובאי ביירנייה. About Finnmark, Turistforeningen (בנורווגית ספרותית) (ארכיון) Jon Arne Eie, Per Einar Faugli og Jens Aabel: Elver og vann. Vern av norske vassdrag ("נהרות ומים, הגנה על נתיבי מים נורווגיים"). Grøndahl Dreyer 1996. ISBN 82 504 2241 4 Svensson, Harald (1976). "Pingo problems in the Scandinavian countries". Biuletyn Peryglacjalny (באנגלית). 26: 33–40. Ryvarden, Leif (2007). Stabbursdalen, Øvre Pasvik og Øvre Anárjohka. Norges nasjonalparker (בנורווגית). Vol. 3. Gyldendal. ISBN 9788205376380.
דיאמברס

דיאמברס דה סאלי (בצרפתית: Diambars FC de Saly) הוא מועדון כדורגל מסאלי, סנגל, אשר משחק בליגת העל הסנגלית. המועדון הוא חלק מהמלכ"ר דיאמברס (בצרפתית: Diambars) אשר הוקם על ידי אונסק"ו. המועדון הוקם בשנת 2003 על ידי שחקני העבר פטריק ויירה, ברנארד לאמה, ג'ימי אדג'ובי בוקו וסאר סק (יו"ר התאחדות הכדורגל הסנגלית). מטרת המועדון היא לגדל שחקני כדורגל ובו זמנית להפוך למרכז חינוכי שיספק לצעירים עתיד טוב יותר במדינה. אתר האינטרנט הרשמי של דיאמברס (בצרפתית) דיאמברס, ברשת החברתית פייסבוק פרופיל, באתר Transfermarkt פרופיל, באתר Soccerway "Diambars' graduates set for World Cup". BBC Sport (באנגלית בריטית). נבדק ב-2022-08-31. Sophie Eastaugh, for CNN, Senegal's football dream house, CNN
איי. ג'יי. גריפין

אדריאן דארנל "איי. ג'יי." גריפין ג'וניור (באנגלית: Adrian Darnell "AJ" Griffin Jr.; נולד ב-25 באוגוסט 2003) הוא כדורסלן עבר אמריקאי ששיחק בעמדת הסמול פורוורד. גריפין נולד בדאלאס, טקסס. אביו אדריאן הוא כדורסלן עבר ב-NBA ששימש כמאמן מילווקי באקס, ואחיו אלן גם הוא כדורסלן. ב-2021, שנתו האחרונה בתיכון, הוא נבחר למשחק מקדונלד'ס אול אמריקן. גריפין בחר לשחק כדורסל מכללות באוניברסיטת דיוק, לאחר שקיבל הצעות גם מאוניברסיטת קנטקי ואוניברסיטת וילאנובה. ב-19 בנובמבר 2021 קלע 18 נקודות בניצחון 88–55 על לאפייט. בתום העונה הכריז על מועמדותו לדראפט ה-NBA ‏2022. בדראפט נבחר גריפין בבחירה ה-16 על ידי אטלנטה הוקס, והצטרף לסגל הקבוצה לטורניר ליגת הקיץ של ה-NBA. ב-3 ביולי 2022 חתם בקבוצה על חוזה רוקי. ב-19 בנובמבר 2022 קלע 17 נקודות (כולל סל ניצחון), והוסיף חמישה ריבאונדים, אסיסט, חטיפה וחסימה בניצחון 124–122 בהארכה על טורונטו ראפטורס, בה שימש אביו כעוזר מאמן. ב-11 בדצמבר קלע סל ניצחון נוסף, בניצחון קבוצתו 123–122 על שיקגו בולס. ב-27 ביוני 2024 הועבר גריפין ליוסטון רוקטס בתמורה לזכויות הדראפט על ניקולה ג'ורישיץ', בטרייד משולש שכלל גם את מיאמי היט. עם זאת, ב-28 בספטמבר הוא הודיע כי הוא "מוותר על הכדורסל על מנת להתקרב לישו". ב-2019 ייצג גריפין את ארצות הברית באליפות אמריקה עד גיל 16 שנערכה בברזיל. הוא העמיד ממוצעים של 13.5 נקודות, 4.3 ריבאונדים ו-3.3 חטיפות למשחק, ועזר לקבוצתו לזכות במדליית הזהב, תוך שהוא קולע 18 נקודות נגד קנדה במשחק הגמר. איי. ג'יי. גריפין, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Meet the Griffins: How family helped shape Alan, Syracuse basketball’s exciting newcomer, אוניברסיטת סירקיוז, ‏13 בנובמבר 2020 Duke Signees Paolo Banchero, A.J. Griffin Named McDonald's All-Americans, Sports Illustrated 2021 Chosen 25 wing A.J. Griffin commits to Duke, USA Today דיוק 88–55 לאפייט, באתר ESPN פרופיל, באתר NBA Draft Room Atlanta Hawks 2022 NBA2K23 Summer League Roster, NBA Atlanta Hawks Sign First-Round Pick AJ Griffin, NBA גריפין ניצח את אביו על הבאזר עם אלי אופ מהחצי, באתר ONE‏, 20 בנובמבר 2022 הראשון מאז קוקוץ': ההישג האדיר של גריפין, באתר ערוץ הספורט, 12 בדצמבר 2022 Atlanta Completes Three-Team Trade with Houston and Miami, אטלנטה הוקס, ‏27 ביוני 2024 "בשביל ישו". כדורסלן ה-NBA שפרש בגיל 21, באתר ערוץ הספורט, 29 בספטמבר 2024 פרופיל, באתר אליפות אמריקה בכדורסל עד גיל 16 Gifted 15-year-old treasures Duke basketball offer, plans to visit, Ball Durham, ‏29 ביוני 2019
שלטון האושר (ספר)

שלטון האושר הוא ספרם של הסוציולוגים אווה אילוז ואדגר קבאנאס. הספר דן בחתירה אל האושר כפי שהיא מתבטאת בתחומי חיים שונים: פסיכולוגיה, כלכלה, חינוך, תרבות, פוליטיקה, פילוסופיה. האושר כהיפוך של פירמידת הצרכים של אברהם מסלאו: על האדם להיות מאושר כדי להשיג ביטחון והצלחה בחיים. הספר מפנה את עיקר הביקורת לפסיכולוגיה החיובית, ענף של הפסיכולוגיה, שנוסד על ידי מרטין זליגמן בשנת 1998. נקודות ביקורת על מדע האושר, כפי שהן מוסברות בהרחבה בספר: אין לפסיכולוגיה החיובית בסיס מדע. החיפוש אחר האושר הוא בעיקר עיסוק משתלם עבור יועצים בתחומים שונים. הטענה כי האושר הוא מטרה בפני עצמה של כל בני האדם אינה מוכחת מדעית. המדידות שנעשות במסגרת איסוף הנתונים על האזרחים - ביג דאטה ותבניות של התנהגויות אנושיות - לא קשורות למידת האושר של הנחקרים אלא לתועלת שהן מביאות לתאגידים המסחריים ולפוליטיקאים שמבצעים את המדידות האלה. לפי הפסיכולוגיה החיובית האושר הוא אינדיבידואליסטי ולא מוגדר בהקשרים חברתיים וקהילתיים. בכך הוא מתאים לאינטרסים של פוליטיקה ניאו ליברלית. כמו האושר כך גם קשיבות (מיינדפולנס) מוגדרת באותו אופן, כאמצעי הימלטות אל הנפש פנימה, בלי כל הקשר חברתי תאגידים מודרניים משכנעים את עובדיהם שהם מאושרים במקום עבודתם, שמקום העבודה מבטא אותם, את מי שהם. לפי מדע האושר האינטרס של התאגיד הוא האינטרס הפרטי של עובדי התאגיד. אך למעשה מה שמחליש את הביטחון הכלכלי והתעסוקתי של העובדים מחזק את התאגיד. העובדים נדרשים לגמישות בשעות העבודה וחשופים לפיטורים ביתר קלות. רגשות מורכבים ותלויים בהקשר מוסרי, תרבותי וחברתי. הפסיכולוגיה החיובית מתעלמת מההקשרים האלה ועושה מיון של רגשות רק ל-רגש חיובי ו-רגש שלילי. אושר הוא לא חוויה מסוימת או מצב מובהק. זה מושג מורכב הרבה יותר. לדוגמה: כעס נחשב לרגש שלילי, אבל אם הוא מייצר קשרים בין אנשים שפועלים למען צדק חברתי הוא פועל פעולה חיובית. שלטון האושר: איך מדע האושר שולט בחיינו, ערוץ היוטיוב של מכון ון ליר (מדקה 9), 22 במאי 2022
אוטו אינדיג

אוטו אינדיג (בהונגרית: Indig Ottó; בראשוב, 18 בנובמבר 1890 – בלינצונה, שווייץ, 22 במאי 1969) היה מחזאי, תסריטאי, עיתונאי, סופר יהודי-הונגרי. הוא נולד במשפחה יהודית ולמד משפטים בקולוז'וואר, אך לא עסק בעריכת דין. הוא הפך לעיתונאי ואחר כך לעורך עיתון. בין 1916 לבין 1926, בקלוז'-נאפוקה, עבד בעיתון "האופוזיציה" (Ellenzék), ואז ב-1926 הפך לעורך הראשי של "בוקר יום שני" (Hétfő reggel). שיריו, סיפוריו ומערכוניו פורסמו בכרכים שונים. הקומדיה הראשונה שלו הוצגה בקלוז' ב-1923, בשם "משחק". הוא עבר לבודפשט בסביבות 1930. שם כתב את מחזהו המפורסם בנושא טרנסילבניה, "הכלה מטורוצקו", שהוצג לראשונה ב-1931 בתיאטרון מרכז העיר, בתפקיד הראשי עם השחקנית תיאטרון והקולנוע המפורסמת לימים, מרגיט דייקה. המחזה הוצג גם בקלוז' ובכמה ערים טרנסילבניות נוספות. אשתו הראשונה, לילי נמני (Neményi Lili), מילאה את התפקיד הראשי. היצירה תורגמה למספר שפות והמחזה אף הופק לסרט ב-1937. הוא עבר לפריז ב-1938 ולמינכן ב-1951, שם עבד עבור רדיו אירופה החופשית עד 1961, אז פרש. לאחר מכן פרסם בעיקר בכתב העת Új látóhatár, המגזין הספרותי והפוליטי בהונגרית במינכן. ב-1969, בדרך לאסקונה, נפל מהרכבת ומת מייד. סל נייר (קלוז', 1922) משחק (1923) - קומדיה הכלה מטורצקו, (1931) מחזה שריפה במנזר (1932) אדם מתחת לגשר (1933) - מחזה בית ספר גבוה (1934) - מחזה שני אנשים הולכים לאיבוד (בודפשט, 1936) שלוש עשרה נערות מחייכות לשמיים (1938) חום הקיץ (בודפשט, 1947), פורסם מחדש (2009) פרח הפרג (בודפשט, 1948) אדם מתחת לגשר (1936) הכלה מטורוצקו (1937) רוח ערבה (1937) הצילו, ירשתי את זה! (1937) אתה רק עשן את המקטרת, לדאני! (1938) ב-2006 הוכנה אופרטת כליזמרים על פי מחזהו "הכלה מטורוצקו" בכיכובה של השחקנית פירושקה מולנר וזכתה להצלחה גדולה בתיאטרון האופרטה של בודפשט. ז'וז'ה טורי: חברים ויריבים (זכרונות, בודפשט, 1979). לקסיקון אמנות התיאטרון ההונגרי מאגר סרטים הונגרי מגזין תרבות מקוון Terasz.hu FANDANGO אוטו אינדיג פילמוגרפיה אוטו אינדיג באתר Arcanum אוטו אינדיג ברדיו אירופה החופשית (בהונגרית) אוטו אינדיג בבסיס הנתונים של הקולנוע ההונגרי אוטו אינדיג, במסד הנתונים הקולנועיים IMDb (באנגלית) Menyasszonytánc